Γούβες Ευβοίας

Οι **Γούβες** είναι χωριό του Δήμου Ιστιαίας - Αιδηψού, στη βόρεια Εύβοια. Ο οικισμός έχει πληθυσμό 300 μόνιμους κατοίκους, σύμφωνα με την απογραφή του 2011. Είναι χτισμένος σε κοίλωμα (γούβα), τοποθεσία όπου οφείλει την ονομασία του σε υψόμετρο 65 μέτρων. Βρίσκεται κτισμένο πέριξ της επαρχιακής οδού Ιστιαίας-Χαλκίδας και απέχει 13 χλμ. από την Ιστιαία. Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835  να προσαρτάται στον τότε δήμο Αρτεμισίων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας.

## Αξιοθέατα
### Ο Πύργος του ποιητή Γ. Δροσίνη
Στις Γούβες βρίσκεται ο γνωστός πύργος των Γουβών, που αργότερα έγινε ιδιοκτησία του γνωστού ποιητή Γεωργίου Δροσίνη και από το 1977 έχει χαρακτηριστεί ιστορικό οικοδόμημα *"διότι τούτο συνδέεται στενά με την ιστορία της νεοελληνικής λογοτεχνίας που μνημονεύεται στο έργο του ποιητή"*. Το οίκημα χρονολογείται μετά το 1800 και κατασκευάστηκε από τον Ιμπραήμ Αγά. Τα αρχιτεκτονικά σχέδια τις εποχής είχε κάνει ένας σκλάβος που το ονομαζόταν Αχμέτ, μάλιστα λέγεται ότι σαν αντάλλαγμα ο Ιμπραήμ Αγάς του χάρισε την ελευθερία του. Η ιστορία αναφέρει ότι όσοι εργάσθηκαν έπαιρναν σαν αμοιβή λάχανα από τον πύργο του Αγά ο οποίος ήταν επιρρεπής στο αλκοόλ αλλά και πολύ σκληρός. Όλα τα παραπάνω είχαν σαν αποτέλεσμα να δημιουργηθεί ένας θρύλος γύρω από τον πύργο που λέει ότι κάποτε ο Ιμπραήμ Αγάς μετά από πολλά βασανιστήρια, έσφαξε με μαχαίρι κάποιον Άραβα υπηρέτη του. Μάλιστα το αίμα του Άραβα υπηρέτη για πολλά χρόνια έμεινε ανεξίτηλο στους τοίχους του δωματίου που έγινε το φονικό. Μετά λοιπόν από τον Αγά ο πύργος πέρασε στα χέρια του παππού του ποιητή Δροσίνη το 1831 όπου εκεί μεγάλωσε και ο ποιητής Γ. Δροσίνης. Σήμερα ο πύργος ανήκει στο Δήμο Ιστιαίας - Αιδηψού και τα τελευταία χρόνια λειτουργεί ως μουσείο, με λαογραφική συλλογή.

### Τα Οχυρά Μεταξά Γουβών
Σε λόφο ανατολικά της παραλίας του χωριού, τη δεκαετία του 1930 κατασκευάστηκαν τα ιστορικά οχυρά των Γουβών για τον έλεγχο της εισόδου του Βόρειου Ευβοϊκού κόλπου. Η επιλογή της θέσης έγινε από τον Μεταξά στα πλαίσια κατασκευής οχυρωματικών έργων πριν τον Β΄ Παγκόσμιο Πόλεμο. Την περίοδο 1941-1944 χρησιμοποιήθηκαν από τους κατακτητές. Σήμερα υπάρχουν ερείπια των οχυρωματικών αυτών κατασκευών μέσα σε ελαιώνες και πευκοδάσος.

## Φωτογραφίες

Αρχείο:Γούβες Ευβοίας Θέα.jpg|Θέα από τον Πύργο του Γ. Δροσίνη
Γούβες Ευβοίας Πύργος του Δροσίνη.jpg|Πύργος του Γ.Δροσίνη
Πίσω πλευρά Πύργου του Δροσίνη.jpg|Η πίσω πλευρά του Πύργου του Γ.Δροσίνη
Αγιος Παντελεήμων Γούβες Ευβοίας.jpg| Ιερός Ναός Αγίου Παντελεήμονα
Είσοδος παρατηρητηρίου, Οχυρά Μεταξά Γουβών Ευβοίας.jpg|Είσοδος παρατηρητηρίου, Οχυρά Μεταξά Γουβών
Οχυρά Μεταξά Γουβών Ευβοίας.jpg|Οχυρά Μεταξά Γουβών
Παρατηρητήριο στη θάλασσα, Οχυρά Γουβών Ευβοίας.jpg|Παρατηρητήριο στη θάλασσα, Οχυρά Μεταξά Γουβών
Παρατηρητηριο στη θαλασσα,Οχυρά Μεταξά, Γούβες Ευβοίας.jpg| Παρατηρητήριο στη θάλασσα, Οχυρά Μεταξά Γουβών
Θέα από το παρατηρητήριο, Οχυρά Μεταξά Γουβών Ευβοίας.jpg|Θέα από το παρατηρητήριο, Οχυρά Μεταξά Γουβών
Παρατηρητήριο, Οχυρά Γουβών Ευβοίας.jpg|Παρατηρητήριο, Οχυρά Μεταξά Γουβών
Πολυβολείο, Οχυρά Μεταξά Γουβών Ευβοίας.jpg|Πολυβολείο, Οχυρά Μεταξά Γουβών
Υπολειμματα αποβαθρας, Οχυρά Μεταξά Γουβών Ευβοίας.jpg|Υπολείμματα αποβάθρας, Οχυρά Μεταξά Γουβών


## Εξωτερικοί σύνδεσμοι
* Πύργος Δροσίνη από τον Καστρολόγο.
* Γούβες, Βόρεια Εύβοια στο https://www.youtube.com/
* Ο πύργος του Γεώργιου Δροσίνη στις Γούβες Εύβοιας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού